П Р О Т О К О Л   
от съвместно заседание на Комисия „Съдебна карта и натовареност 
на прокурорите и следователите” към Прокурорската колегия на ВСС
и Комисия „Съдебна администрация“ към Прокурорската колегия на ВСС 
към Пленума на Висшия съдебен съвет, проведено на 19.03.2019 г.

Днес, 19.03.2019 г. /вторник/ от 13:00 часа се проведе съвместно заседание на Комисия „Съдебна карта и натовареност на прокурорите и следователите” към Прокурорската колегия на Висшия съдебен съвет и Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ НА КСКНПС-ПК:   Пламен Найденов
   	    ЧЛЕНОВЕ:	Пламена Цветанова
					Огнян Дамянов - отсъства 
		
ПРЕДСЕДАТЕЛ НА КСА-ПК:   Гергана Мутафова 
     	    ЧЛЕНОВЕ:	Калина Чапкънова
Евгени Диков
				
На заседанието присъстваха: 
Експертният сътрудник на КСКНПС-ПК: Емилия Петкова – главен експерт – статистически анализ в дирекция „Информационни технологии и съдебна статистика“ и техническият сътрудник Мария Тодорова.
Експертният сътрудник на КСА-ПК Елеонора Савова – н-к отдел „ЧРВССАОСВ” и техническият сътрудник Мариана Георгиева.
На заседанието присъства г-жа Славка Славова – зав. отдел 06 „Административен“ във ВКП.

Д Н Е В Е Н   Р Е Д:

1. ОТНОСНО:  Съвместно заседание на Комисия „Съдебна карта и натовареност на прокурорите и следователите” към Прокурорската колегия на Висшия съдебен съвет и Комисия „Съдебна администрация” към Прокурорската колегия на Висшия съдебен съвет, в изпълнение на решение на Прокурорската колегия на ВСС по протокол № 8/13.03.2019 г., т. 26 относно приемане на становище за разпределение на прокурорските помощници по прокуратури.
	- Справка за разпределението на щатните бройки за длъжността „прокурорски помощник“ в Прокуратура на Република България, към 27.02.2019 г.
	- Данни за незаетите щатни бройки за съдебни служители в прокуратурите, данни за съотношението между броя на магистратите спрямо броя на съдебните служители и за натовареността на магистратите, към 27.02.2019 г.
- Писмо от главния прокурор вх. № ВСС-3591/19.03.2019 г. относно възможностите за разпределение на щатовете за прокурорски помощници в системата на ПРБ.

	Членовете на двете комисии се запознаха с предоставените материали във връзка с обезпечаване на прокуратурите с прокурорски помощници, съобразно ниво, кадрова обезпеченост и натовареност. 
След обсъждане на данните за кадровата обезпеченост  на прокуратурите с щатни бройки за прокурорски помощници - утвърдените щатни бройки, заети и незаети щатни бройки, данните за натовареността на магистратите в прокуратурите от различни нива и незаети щатни бройки в тях,  необходимостта от прокурорски помощници в прокуратурите от различните  нива – апелативно; окръжно и районно ниво и въз основа на направените предложения от членовете на двете комисии, 

КОМИСИЯ „СЪДЕБНА КАРТА И НАТОВАРЕНОСТ НА ПРОКУРОРИТЕ И СЛЕДОВАТЕЛИТЕ” КЪМ ПРОКУРОРСКАТА КОЛЕГИЯ НА ВСС И КОМИСИЯ „СЪДЕБНА АДМИНИСТРАЦИЯ” КЪМ ПРОКУРОРСКАТА КОЛЕГИЯ НА ВСС
Р Е Ш И Х А:
	
1. ВЪЗЛАГАТ на експертните сътрудници на двете комисии, с оглед направените предложения, да изработят критерии /условен стандарт/ за обезпечаване на прокуратурите с прокурорски помощници, съобразно ниво, кадрова обезпеченост и натовареност, които да бъдат обсъдени на следващо съвместно  заседание.

ПРЕДСЕДАТЕЛ НА КОМИСИЯ
„СЪДЕБНА КАРТА И НАТОВАРЕНОСТ
НА ПРОКУРОРИТЕ И СЛЕДОВАТЕЛИТЕ”
КЪМ ПРОКУРОРСКАТА КОЛЕГИЯ НА ВСС:   /п/
ПЛАМЕН НАЙДЕНОВ
ПРЕДСЕДАТЕЛ НА КОМИСИЯ
„СЪДЕБНА АДМИНИСТРАЦИЯ”
КЪМ ПРОКУРОРСКАТА КОЛЕГИЯ НА ВСС:   /п/
ГЕРГАНА МУТАФОВА